

**Prof. Dr. Nikola Petricevic, DDM MS PhD**
Profesor i Asociuar në Fakultetin e Stomatologjisë, Universiteti i Zagrebit.

**Mini-implantet si mbështetëse të protezës së poshtme mbuluese**

Mini-implantet një pjesësshme të vetme dhe me gjerësi ≤ 2.5 mm njihen si mini-implante. Ato u shfaqën në treg rreth 25 vjet më parë dhe ende shkaktojnë diskutime mbi indikacionet në stomatologji. Të parët kishin një sipërfaqe të lëmuar dhe shkalla e osseointegrimit ishte e pakët, prandaj përdoreshin për të mbështetur suprastruktura të përkohshme. Trajtimi i sipërfaqes së tyre në të njëjtën mënyrë si implantet standarde dhe përdorimi i aliazheve më të forta ndryshoi indikacionin e tyre në mbështetje për zgjidhje të përhershme protetikore. Kjo çoi në rritjen e mbijetesës klinike. Sot, mini-implantet janë një nga opsionet për të mbështetur protezën totale të lëvizshme. Edhe pse përdoren gjithnjë e më shumë në praktikën e përditshme, ende na duhen rekomandime se si të punojmë me to në raste të ndryshme klinike. Në këtë ligjerat do të shpjegohet shkurtimisht numri dhe pozicioni i tyre optimal në harkun dentar, udhëzimet për masat paraprake gjatë insertimit, kundërindikacionet relative dhe absolute. Për më tepër, rëndësia e trashësisë së indeve të buta dhe mukozës së ngjitur duhet të përfshihet në planifikimin e trajtimit. Opsioni për splintimin mund të na ndihmojë të shpërndajmë më mirë ngarkesën mbi strukturat mbështetëse, veçanërisht në rastet e ngarkesës njëanshme. Këto këshilla duhet të merren parasysh kur planifikohet një protezë mbuluese e lëvizshme mbi mini-implante. Prezantimi përfshin të gjithë njohuritë shkencore të publikuara dhe përvojën klinike të fundit.